**BILJEŠKE UZ FINANCIJSKI IZVJEŠTAJ POSLOVANJA ZA RAZDOBLJE**

**SIJEČANJ - PROSINAC 2024.**

**IZVJEŠTAJ PR-RAS**

Ukupni prihod Zavoda za javno zdravstvo Karlovačke županije za navedeno razdoblje iznosi **2.893.272,93€**.

Ugovorom sa Hrvatskim zavodom za zdravstveno osiguranje(nastavno: HZZO) ostvareno je **1.652.278,94 €**. Ugovor se odnosi na provođenje specijalističko- dijagnostičke zdravstvene zaštite, provođenje primarne zdravstvene zaštite, odnosno higijensko-epidemiološke zdravstvene zaštite ,preventivno-odgojne mjere za zdravstvenu zaštitu školske djece i studenata, djelatnost javnog zdravstva te zdravstvenu zaštitu mentalnog zdravlja ,prevencije i izvanbolničkog liječenja ovisnosti, a ugovorom je obuhvaćen i CEZIH (centralni zdravstveni informatički sustav).U okviru prihoda od HZZO-a je i privremeni dodatak po odluci vlade RH**(29.123,61 €)**.

Ugovorom sa HZZO-om ostvaruje se i prihod od dopunskog zdravstvenog osiguranja koji iznosi **109.594,52** **€**.

Prihodi od ostalih korisnika iznose **885.237,73 €**, a odnose se na obavljanje zdravstvenih usluga pravnim i fizičkim osobama odnosno gospodarskim subjektima na tržištu.

Proračunski prihodi iznose **122.487,75 €**, a odnose se na refundaciju troškova specijalizacije**(35.228,72 €)** , uplate DEC sredstava**(9.291,00)** te uplate Ministarstva financija po programu „Centralno financiranje specijalizacija“ (**77.968,03** **€**).Ostali i izvanredni prihodi iznose **123.673,99 €**, a sastoje se od uplata HZZ-a za pripravnike, uplate „Generali osiguranja“ na ime naknade štete na službenom vozilu te manjih iznosa kao što su npr. povrati preplate i sl. Ukupni rashodi i izdaci iznose **3.391.152,84 €** . Najveći dio odnosi se na rashode za zaposlene – **2.585.076,11** **€**. Materijalni rashodi iznose **629.232,73** **€**. Izdaci za kapitalna ulaganja iznose **130.355,10€** , a odnose se na nabavku računala, medicinske i laboratorijske opreme, osobnog automobila za potrebe Sl.za DDD te izdatke za obnovu pročelja Sl.za mikrobiologiju.

Ostali i izvanredni izdaci iznose **43.893,60 €**, a odnose se na upravno vijeće, premije osiguranja, članarine, pristojbe i naknade i sl.

Ostvaren je manjak prihoda u odnosu na rashode u iznosu **497.879,91** **€.**

Ostvareni manjak prihoda pokrit će se ostvarenim viškom prihoda iz prethodnih godina, a Zavodu je na raspolaganju, u slijedećem periodu, ostatak ostvarenog viška prihoda u iznosu **873.709,62 €.**



 **Bilješke uz Bilancu**

Ukupna imovina na 31.12.2024.iznosi **2.765.332,79€.** Obveze i vlastiti izvori iznose **2.765.332,79€.**

1.Nefinancijska imovina **1.165.757,68**

2.Financijska imovina **1.599.575,11**

3.Obveze **299.474,61**

4.Vlastiti izvori **2.465.858,18**

**Imovina**

**Bilješka . Šifra 01 – Neproizvedena dugotrajna imovina**

U 2024. godini smanjena je neproizvedena dugotrajna materijalna imovina za redovan godišnji ispravak vrijednosti ali je ukupno povećana zbog dodatnih ulaganja u građevinske objekte ( vrijednosno značajnije razlike odnose se na ulaganja u prethodnim godinama u građevinske objekte u vrijednosti 519.171,75 eura i kupnju zemljišta za parkiralište u vrijednosti od 33.855,46 eura).Materijalna imovina-prirodna bogatstva čine zemljišta , građevinski objekti i parkirališta.



**Bilješka. Šifra 02 – Proizvedena dugotrajna imovina**

Proizvedena dugotrajna imovina smanjena uslijed redovnog godišnjeg obračuna ispravka vrijednosti.

**Bilješka . Šifra 11– Novac u banci i blagajni**

Na ovoj stavci se vodi saldo računa u eurima kod Karlovačke banke d.d. koji je smanjen u odnosu na prethodnu godinu sukladno priljevu na žiro račun.

**Bilješka. Šifra 12 – Jamčevni polozi i ostala potraživanja**

Ostala potraživanja-stavka se odnosi na potraživanja za refundaciju bolovanja od HZZO-a.

**Bilješka. Šifra 16 – Potraživanja za prihode poslovanja**

Najvećim dijelom se potraživanja odnose na potraživanje za obavljene usluge na tržištu ( sanitarne, haccap, ddd mjere i usluge ekologije).



**Obveze i vlastiti izvori**

**Bilješka . Šifra 231-Obveze za zaposlene**

Na ovoj stavci evidentirana je obveza za plaću za prosinac 2024 godine koja je isplaćena u siječnju 2025. godine i povećana je u odnosu na prethodno razdoblje.

**Bilješka. Šifra 232 –Obveze za materijalne rashode**

Iskazane su obveze za materijal i energiju, usluge, troškovi režija za prosinac i ostali rashodi koji su smanjeni u odnosu na prethodnu godinu za 257.504,30€.



**Bilješka . Šifra 991 – Izvanbilančni zapisi**

Zavod ima podatak za Pregled ostalih ugovornih odnosa i slično koji uz ispunjenje određenih uvjeta, mogu postati obveza ili imovina (dana i primljena kreditna pisma za ozbiljnost ponude na javnom natječaju).U izvanbilančnim zapisima evidentirana je i tuđa imovina dobijena na korištenje.



 **BILJEŠKE UZ OBRAZAC P-VRIO – 2023.**

Promjene u obujmu imovine iznose 2.875,95€, a odnose se na smanjenje u obujmu nefinancijske imovine zbog rashoda opreme( zbog neupotrebljivosti), koja u trenutku rashodovanja nije bila u cijelosti amortizirana.

**BILJEŠKE UZ OBRAZAC OBVEZE – 2024.**

Stanje obveza nakraju izvještajnog razdoblja(31.12.2024.) iznosi 299.474,61€. Zavod za javno zdravstvo KŽ obveze podmiruje redovito i u roku dospijeća te je stanje ukupnih obveza jednako stanju nedospjelih obveza.



 **Ravnatelj:**

 **Branko Zoretić mag.oec.**